allegori
        
         (kunst)
Store norske leksikon,Kunst og estetikk,Bildende kunst,Kunstvitenskap,Termer og begreper i bildende kunst
I kunsten har allegori, i likhet med symboler, spilt en stor rolle. Mens et symbol nærmest er en figur eller lignende som blir brukt som et vedtatt billedtegn for en idé (for eksempel fisken som betegnelse for Kristus) og i mange tilfeller svarer til metaforen, er allegori en mer omfattende billedfremstilling, som gjerne anvendes til omskrivning av et abstrakt begrep og lignende (for eksempel rettferdigheten som en kvinne med bind for øynene, sverd og vekt i hendene).
Allegori kjennes allerede i den antikke kunst, for eksempel den aleksandrinske skulpturen av Nilen som en liggende kjempe støttet til en sfinks og omgitt av lekende småbarn. Allegorier fikk en bredere plass i tidlig kristen kunst og i middelalderen, for eksempel kirken som «en kronet kvinnefigur med seiersfane», synagogen som «en kvinne med avfallen krone og knekket fane» og døden som «mannen med ljåen».Også i renessansekunsten har allegori spilt en stor rolle, blant annet i Sandro Botticellis Våren, Albrecht Dürers Melancholia, Guido Renis Jakten etter lykken, i dekorative bilder av seieren, verdensdelene og så videre.I Norge finnes eksempler på allegori i blant annet de kristne dyder: «kjærligheten som en kvinne, barn» (hører ofte med til altertavlenes treskulpturer) og Peder Aadnes' fremstilling av de fem sanser i Sandvigske samlinger. Les mer i Store norske leksikon allegori symbolet metaforen